1937
Tapahtumia > lokakuu–joulukuu

1. lokakuuta – Uskelan auto-onnettomuus – kahdeksan nuorta hukkui jokeen kun markkinaväkeä kuljettanut kuorma-auto syöksyi rotkoon Uskelan Isokylässä Salon lähellä.
12. lokakuuta – Valtion lentokonetehtaan rakentama VL Viima II koulutuslentokone teki ensilentonsa. Konetta rakennettiin 22 kappaletta ja se oli käytössä 1960-luvulle saakka.
17. lokakuuta – Tupu, Hupu ja Lupu esiintyvät ensimmäisen kerran Al Taliaferron ja Ted Osbournen sarjakuvastripissä.
21. lokakuuta – Espanjan sisällissota: falangistit saivat haltuunsa koko Espanjan pohjoisrannikon.
1. marraskuuta − Lappeenrannan ja Elisenvaaran välinen rataosuus avattiin liikenteelle.
5. marraskuuta – Adolf Hitler ilmoitti salaisessa kokouksessa suunnitelmastaan hankkia elintilaa saksalaisille.
5. marraskuuta   – Espanjan sisällissota: tasavaltalaisten tukijoiden joukkoteloitus Piedrafita de Babiassa, lähellä Leónia Espanjassa. Mahdollisesti jopa 35 000 ihmistä teloitettiin.
6. marraskuuta – Italia liittyi antikominternsopimukseen.
8. marraskuuta – Kansallissosialistinen näyttely ”Ikuinen juutalainen” (Der ewige Jude) avattiin Münchenissä.
9. marraskuuta – Kiinan–Japanin sota: japanilaiset valtasivat Shanghain.
10. marraskuuta – Brasilian presidentti Getúlio Vargas ilmoitti radiossa suunniteltujen presidentinvaalien peruuttamisesta, kongressin hajottamisesta ”kalliina ja riittämättömänä aparaattina” ja omaksui laajat valtaoikeudet Euroopan fasistien mallin mukaan laaditun perustuslain alaisuudessa.
16. marraskuuta – Belgialaisen Sabena-lentoyhtiön Junkers Ju 52-matkustajakoneen maahansyöksyssä Ostenden lähellä kuoli 11 ihmistä, heidän joukossaan Hessenin suurherttua Georg Donatus, hänen puolisonsa, Kreikan ja Tanskan prinsessa Cecilie ja heidän kaksi poikaansa. Münchenista Lontooseen matkalla ollut kone törmäsi tehtaan savupiippuun ollessaan laskeutumassa Stenen lentokentälle.
18. marraskuuta – Ranskan viranomaiset paljastivat äärioikeistolaisen La Cagoule-järjestön suunnitelman kaataa maan hallitus. Eri puolilta maata löydettiin järjestön salaisia radioasemia ja asevarastoja.
25. marraskuuta – Sisävesimatkustajalaiva S/S Turisti kallistui voimakkaassa sivutuulessa ja upposi Saimaan Louhivedellä jolloin 11 laivassa ollutta ihmistä hukkui.
25. marraskuuta – Siilinjärven Puutelahden veneonnettomuus : Kahdeksan Siilinjärven Saarikylän koululaista hukkui Puutelahdella kun heidän veneensä kaatui myrskyssä. Koululaiset olivat palaamassa iltapimeässä Kuuslahden kansakoulusta kotiinsa.
26. marraskuuta – Hjalmar Schacht erosi Saksan talousministerin paikalta ja hänen tilalleen tuli marsalkka Hermann Göring. Schacht jatkoi edelleen Saksan hallituksessa salkuttomana ministerinä.
27. marraskuuta – Pohjolan Työn ensimmäinen numero ilmestyi.
1. joulukuuta − Japani tunnusti Francon hallituksen.
6. joulukuuta − Itsenäinen Suomi täytti 20 vuotta. Puhelinasentaja, sosialidemokraatti Emil Skog piti Helsingin messuhallissa järjestetyssä juhlassa puheen yhtenäisen Suomen puolesta.
11. joulukuuta – Italia erosi Kansainliitosta.
12. joulukuuta – Japanilaiset lentokoneet ja rannikkopatterit tulittivat amerikkalaista tykkivenettä USS Panayta kun se oli evakuoimassa Yhdysvaltain lähetystön henkilökuntaa Jangtse-joella Nanjingissa. Tulituksen seurauksena alus upposi ja kolme henkilöä sai surmansa. Japani pahoitteli myöhemmin tapausta selittäen sen olleen erehdys ja maksoi korvauksia. Välikohtaus käänsi kuitenkin Yhdysvaltain yleisen mielipiteen Japania vastaan.
13. joulukuuta – Kiinan–Japanin sota: Nanjingin taistelu päättyi ja joukkomurhat alkoivat.
16. joulukuuta – Kansaneläkelaitos aloitti toimintansa.
21. joulukuuta – Lumikki ja seitsemän kääpiötä -animaatioelokuvan ensi-ilta Yhdysvalloissa.